ตามไปติดๆ “เยลเลน” ถอนตัวจากการประชุมสุดยอดธนาคารกลางโลก
ตามไปติดๆ “เยลเลน” ถอนตัวจากการประชุมสุดยอดธนาคารกลางโลกวานนี้ (27 มิ.ย.) หลังผู้ว่าแบงก์ชาติอังกฤษถอนตัวไปก่อนหน้านี้
28 มิ.ย. 2559

ผู้สื่อข่าวรายงานว่า นางเจเน็ต เยลเลน ประธานธนาคารกลางสหรัฐ (เฟด) ได้ประกาศถอนตัวจากการเสวนาในการประชุมสุดยอดของธนาคารกลางระดับโลกที่มีกำหนดเริ่มขึ้นวานนี้ (27 มิ.ย.)
โดยการถอนตัวของนางเยลเลน มีขึ้นหลังจากที่นายมาร์ค คาร์นีย์ ผู้ว่าการธนาคารกลางอังกฤษ (BOE) ประกาศถอนตัวก่อนหน้านี้ หลังจากที่อังกฤษลงประชามติแยกตัวจากการเป็นสมาชิกสหภาพยุโรป (Brexit) เมื่อวันศุกร์
อนึ่ง ธนาคารกลางยุโรป (ECB) เป็นผู้จัดการประชุมดังกล่าว โดยมีกำหนดจัดขึ้นทุกปีที่เมืองซินตรา ประเทศโปรตุเกส